gl en gl lt gl en gl gl en gl fr gl gl es es gl gl eu ja gl gl gl gl fr gl en gl fr es es gl ru pt es gl gl fr es es gl gl fr es es gl gl fr es es gl gl gl gl en es es gl gl gl gl gl pt gl gl
O CGAI COMEZA UN CICLO ADICADO TÍTULOS QUE RECOLLEN INFLUENCIAS DE FRANÇOIS TRUFFAUT NO CINE CONTEMPORÁNEO | Academia Galega do Audiovisual
O Centro Galego de Artes da Imaxe comeza mañá martes día 14 de xuño un ciclo –que cubre toda a semana- dedicado a títulos que recollen os elementos de influencia e pisadas de François Truffaut no cine contemporáneo. Películas de Desplechin, Tsai Ming-liang, Hong Sang-soo, unha coñecida curta de Wes Anderson e un documental sobre a relación Godard-Truffaut forman un ciclo caracterizado pola súa insólita incidencia en estimulantes propostas fílmicas recentes.
A HERDANZA DE FRANÇOIS TRUFFAUT:
É posible rastrear as pisadas de François Truffaut no cine contemporáneo? Ata non hai moito podería parecer bastante difícil, dada a renitencia dos cineastas a recoñecer a súa influencia, máis palpable entre a cinefilia. Sen embargo, no curso dos últimos anos distintos cineastas, sorprendente e preferentemente asiáticos, non deixaron de facer explícito o seu recoñecemento ao autor de Los cuatrocientos golpes. Un dos primeiros foi Tsai Ming-liang en ¿Qué hora es?, onde recuperaba a Jean-Pierre Léaud e homenaxeaba ao mestre francés. Léaud volve a facer acto de presenza, con todo o peso simbólico que comporta, en Visage, a última longametraxe de Tsai e a única que até agora non programara o CGAI. Ao coreano Hong Sang-soo asóciaselle habitualmente máis con Eric Rohmer que con Truffaut, pero o espíritu deste último parece anidar en Oki’s Movie, unha película contaxiada do ánimo da Nouvelle Vague e protagonizada por personaxes masculinas enfermas de amor polas mulleres. Tamén Comment je me suis disputé… (Ma vie sexuelle), a segunda longametraxe de Arnaud Desplechin, pode verse como unha versión contemporánea d’El amante del amor cunha voz en off moi debedora de Henri-Pierre Roché. Desplechin é o cineasta francés que máis recoñeceu a influencia de Truffaut. Entre os norteamericanos esa honra corresponderíalle a Wes Anderson, cuxa curtametraxe Hotel Chevalier é unha homenaxe declarada a París e ao romanticismo do autor de Jules y Jim. Finalmente, este breve percorrido pola herdanza truffautiana conta cun documental, Deux de la vague, que reconstrúe os inicios da Nouvelle Vague a partires da relación entre François Truffaut e Jean-Luc Godard, coa figura de Jean-Pierre Léaud polo medio. Aínda que dirixido por Emmanuel Laurent, boa parte do crédito do documental hai que atribuírllo a Antoine de Baecque, biógrafo dos dous grandes cineastas e profundo coñecedor das circunstancias daquela conflitiva relación.
MARTES 14 DE XUÑO (18.00 e 20.45 horas)
Dirección e guión: Wes Anderson. Produción: Fox, American Empirical Pictures e Première Heure. Fotografía: Robert Yeoman. Intérpretes: Jason Schwartzman, Natalie Portman. Duración: 13 minutos.
Dous ex amantes volven a atoparse na habitación dun hotel parisino. Curta concibida como prólogo da longametraxe Viaje a Darjeeling, planeada como unha peza autoproducida por Anderson. Ten un enorme éxito a través de iTunes Store e conta co fervor da crítica que ven a destacar o seu talento e intensidade, así como a laboriosa e delicada construcción narrativa.
(Corea do Sul, 2010)
Dirección e guión: Hong Sang-soo. Produción: Jeonwonsa Film Co. Fotografía: Park Hong-yeol e Jee Yune-jeong. Intérpretes: Lee Sun-kyun, Jung Yu-mi. Duración: 80 minutos.
Triángulo amoroso estruturado en catro partes e desenvolvido ao longo do tempo, o mestre coreano Hong Sang-soo amosa as súas constantes. Desde a perspectiva sarcástica, a fluidez, o misterio ou a indagación na condición humana ata a as relacións entre sexos, pasando por personaxes emocionalmente insensibles.
MÉRCORES 15 DE XUÑO (18.00 e 20.45 horas)
Dirección e guión: Tsai Ming-liang. Produción: JBA Production, Musée du Louvre, arte France Cinéma (Francia), Tarantula (Bélxica), Circe Films (Holanda) e Homegreen Films (Taiwán). Fotografía: Liao Peng-jung. Intérpretes: Fanny Ardant, Laetitia Casta, Jean-Pierre Lèaud. Duración: 138 minutos.
Un director taiwanés prepara un filme no Louvre francés. Os protagonistas? Un dos actores máis importantes da historia do cine francés –Jean-Pierre Léaud— e unha modelo. Os produtores queren romper a taquilla. En plena rodaxe, o director coñece a morte da súa nai. Visage, película francesa de Tsai Ming-liang, devén nunha homenaxe aberta e sentida a François Truffaut. Porén, Tsai Ming-liang non renuncia aos seus sinais de identidade: colorismo, un universo visual suntuoso e unha análise das soedades contemporáneas. Celebración do 50 aniversario da Nouvelle Vague.
XOVES 16 DE XUÑO (18.00 e 20.45 horas)
DEUX DE LA VAGUE
Dirección: Emmanuel Laurent. Guión: Antoine de Baecque. Produción: Films à Trois. Fotografía: Etienne de Grammont e Nick de Pencier. Duración: 93 minutos.
Excelente documento que relata a relación entre Godard e Truffaut. Froito dunha investigación do excelente crítico, historiador e biógrafo de Truffaut, Antoine de Baecque, unha fluida narración que volta á Nouvelle Vague con reparto de primeira (Aznavour, Belmondo, Anna Karina, Coutard, Bisset, Montand, Brialy, Signoret, Seberg, Rohmer, Langlois, o inevitable Léaud e un longo etcétera).
VENRES 17 DE XUÑO (20.00 horas) (¡!)
COMMENT JE ME SUIS DISPUTÉ…(MA VIE SEXUELLE)
Dirección: Arnaud Desplechin. Guión: Arnaud Desplechin e Emmanuel Bourdieu. Produción: France 2 Cinéma, Le Sept Cinéma e Why Not Productions. Fotografía: Eric Gautier, Stéphane Fontaine e Dominique Perrier-Royer. Intérpretes: Mathieu Amalric, Emmanuelle Devos. Duración: 178 minutos.
Paul atópase nun momento de elección vital. Mentres remata o seu doutoramento, debe elexir entre a súa moza de sempre ou comezar unha nova historia con algunha das súas amantes. Memorable película de Desplechin (Rois et reine; Cuento de Navidad), capaz de seducir ao espectador  co magnífico Mathieu Amalric como protagonista, debedor do Charles Denner d’El amante del amor (1977) de Truffaut.
Histórico Seleccionar mes Setembro 2022 Agosto 2022 Xullo 2022 Xuño 2022 Maio 2022 Abril 2022 Marzo 2022 Febreiro 2022 Xaneiro 2022 Decembro 2021 Novembro 2021 Outubro 2021 Setembro 2021 Agosto 2021 Xullo 2021 Xuño 2021 Maio 2021 Abril 2021 Marzo 2021 Febreiro 2021 Xaneiro 2021 Decembro 2020 Novembro 2020 Outubro 2020 Setembro 2020 Agosto 2020 Xullo 2020 Xuño 2020 Maio 2020 Abril 2020 Marzo 2020 Febreiro 2020 Xaneiro 2020 Decembro 2019 Novembro 2019 Outubro 2019 Setembro 2019 Xuño 2019 Maio 2019 Abril 2019 Marzo 2019 Febreiro 2019 Xaneiro 2019 Decembro 2018 Novembro 2018 Outubro 2018 Setembro 2018 Agosto 2018 Xuño 2018 Maio 2018 Marzo 2018 Febreiro 2018 Xaneiro 2018 Decembro 2017 Novembro 2017 Outubro 2017 Xuño 2017 Marzo 2017 Febreiro 2017 Xaneiro 2017 Decembro 2016 Novembro 2016 Outubro 2016 Setembro 2016 Xullo 2016 Xuño 2016 Maio 2016 Abril 2016 Marzo 2016 Febreiro 2016 Xaneiro 2016 Decembro 2015 Novembro 2015 Outubro 2015 Setembro 2015 Xullo 2015 Xuño 2015 Maio 2015 Abril 2015 Marzo 2015 Febreiro 2015 Xaneiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013 Febreiro 2013 Xaneiro 2013 Decembro 2012 Novembro 2012 Outubro 2012 Setembro 2012 Agosto 2012 Xullo 2012 Xuño 2012 Maio 2012 Abril 2012 Marzo 2012 Febreiro 2012 Xaneiro 2012 Decembro 2011 Novembro 2011 Outubro 2011 Setembro 2011 Agosto 2011 Xullo 2011 Xuño 2011 Maio 2011 Abril 2011 Marzo 2011 Febreiro 2011 Xaneiro 2011 Decembro 2010 Novembro 2010 Outubro 2010 Setembro 2010 Agosto 2010 Xullo 2010 Xuño 2010 Maio 2010 Abril 2010 Marzo 2010 Febreiro 2010 Xaneiro 2010 Decembro 2009 Novembro 2009 Outubro 2009 Setembro 2009 Agosto 2009 Xullo 2009 Xuño 2009 Maio 2009 Abril 2009 Marzo 2009 Febreiro 2009 Xaneiro 2009 Decembro 2008 Novembro 2008 Outubro 2008 Setembro 2008 Agosto 2008 Xullo 2008 Xuño 2008 Maio 2008 Abril 2008 Marzo 2008 Febreiro 2008 Xaneiro 2008 Decembro 2007 Novembro 2007 Outubro 2007 Xullo 2007 Xuño 2007 Maio 2007 Abril 2007 Marzo 2007 Febreiro 2007 Xaneiro 2007 Decembro 2006 Novembro 2006 Outubro 2006 Setembro 2006 Agosto 2006 Xuño 2006 Marzo 2006 Febreiro 2006 Xaneiro 2006 Decembro 2005 Novembro 2005 Outubro 2005 Setembro 2005 Xullo 2005 Xuño 2005 Maio 2005 Abril 2005 Marzo 2005 Febreiro 2005 Xaneiro 2005 Decembro 2004 Novembro 2004 Setembro 2004 Xullo 2004 Xuño 2004 Maio 2004 Decembro 2001
Premios María Luz Morales
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención ao público: de luns a venres de 9:00 a 16:00
Horario de verán (de xuño a setembro): de luns a venres de 9.00 a 15.00h
Páxina web creada por cleventy.com